Аэрадром. Аэрадром у Шчучыне пабудавалі яшчэ ў канцы 30-ых гадоў мінулага стагоддзя. У савецкі час Шчучын быў цэнтрам ваеннай авіяцыі. У першыя дні Вялікай Айчыннай вайны фашысты бамбілі горад і аэрадром. З распадам Савецкага Саюза гэты аб’ект аказаўся закінутым. Аднак у апошнія гады традыцыі, звязаныя з авіяцыйным мінулым горада, пачалі адраджацца. Была адноўлена ўзлётна-пасадачная паласа. Цяпер аэрадром – пастаяннае месца правядзення авіяцыйных святаў, якія становяцца традыцыйнымі для нашага горада.